Budapest Főváros XIV. Kerület Zugló Önkormányzata
Polgármestere, Demokratikus Koalíció Frakció, MSZP-Összefogás Zuglóért Frakció, Momentum Mozgalom Frakció, Szabó Rebeka alpolgármester, Vida Attila önkormányzati képviselő
Nyilvános ülésen tárgyalandó!

Szám: 
123-726/2021.
Napirend száma: …………

Képviselő-testület 

2021. december 9-i ülésére

Tisztelt Képviselő-testület!

Tárgy: Budapest Főváros XIV. Kerület Zugló Önkormányzata által fenntartott köznevelési és szociális intézmények dolgozóinak biztosított bérpótlék
I. Előzmények_______________________________________________________________

Budapest Főváros XIV. Kerület Zugló Önkormányzata Képviselő-testülete 271/2021. (VI.14.) önkormányzati határozatában döntött arról, hogy a 2021. évi költségvetésben a Zuglói Önkormányzat által fenntartott köznevelési és szociális intézményekben valamennyi közalkalmazottnak bérpótlékot biztosít 2021. december 31-ig.
A Zuglói Egyesített Óvodában foglalkoztatott pedagógusok, óvodatitkárok és óvodapszichológusok bérpótléka bruttó 40 000 Ft/fő. Az egyéb, nem pedagógus munkakörben dolgozók bérpótléka 15 000 Ft/fő.

A szociális intézményekben dolgozó valamennyi közalkalmazottnak járó bérpótlék összege 40 000 Ft/fő. A Zuglói Szociális Szolgáltató Központban és a Zugló Család- és Gyermekjóléti Központban területen dolgozó valamennyi közalkalmazottnak járó területi pótlék összege 20 000 Ft/fő.

Az Önkormányzat 2022. évi költségvetésében a központi forráselvonások várhatóan újra több milliárdos bevételi hiányt eredményeznek, mely miatt csak a legszükségesebb és legfontosabb, el nem hagyható feladatok tervezésére nyújtott fedezetet a számba vehető bevétel. A feszes költségvetési kereteket továbbra is szükséges tartani, ezzel együtt azonban a Képviselő-testület továbbra is elkötelezi magát a Zugló Pótlék mellett, melynek költségvetési fedezetét egész évre vonatkozóan biztosítja a 2021. évi szinten. 
Az önkormányzati bérpótlék (Zuglói Pótlék) a 2021. évi költségvetésben összesen 566 062 ezer Ft-ot tesz ki járulékkal együtt.
II. Vélemények______________________________________________________________

Javasoljuk a Képviselő-testületnek, hogy fogadja el a döntési javaslatot.
Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.
III. Bizottsági vélemények____________________                     ______________________

Az előterjesztést a Jogi és Ügyrendi, a Népjóléti, valamint a Pénzügyi és Költségvetési Bizottság a rendes ülésén tárgyalja.
IV. Döntési javaslat_______________________________________________________
Budapest Főváros XIV. Kerület Zugló Önkormányzat Képviselő-testülete elfogadja az előterjesztés 1. mellékletét képező határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű szótöbbséget igényel. 

Budapest, 2021…...

Melléklet:
1. melléklet: határozati javaslat
Az előterjesztést készítette: Gazdasági Főosztály vezetője
1. melléklet a 123-726 előterjesztéshez
Határozati javaslat
Budapest Főváros XIV. Kerület Zugló Önkormányzata Képviselő-testülete

..../2021. (… …) önkormányzati határozata

a Budapest Főváros XIV. Kerület Zugló Önkormányzata által fenntartott köznevelési és szociális intézmények dolgozóinak biztosított bérpótlékról

Budapest Főváros XIV. Kerület Zugló Önkormányzata Képviselő-testülete úgy dönt, hogy az önkormányzati bérpótlékot az alábbiak szerint határozza meg a 2022. évre. 

1. 2022. évi költségvetésben a Zuglói Önkormányzat által fenntartott köznevelési és szociális intézményekben valamennyi közalkalmazottnak önkormányzati bérpótlékot biztosít 2022. december 31-ig a 39/2021. (II.25.) önkormányzati határozatában foglalt munkavállalói körben és összeggel.

2. A Képviselő-testület felkéri az intézményvezetőket, és a Humánpolitikai Osztály vezetőjét, hogy a döntés alapján a szükséges munkaügyi adminisztratív teendőket végezzék el a Központi Illetményszámfejtő Rendszerben (KIRA). 

Határidő: 2021. december 31.

Felelős: Horváth Csaba polgármester, Intézményvezetők, Humánpolitikai Osztály vezetője

